
ΠΕΡΙΛΗΨΗ ΠΡΟΚΗΡΥΞΗΣ ΕΚΜΙΣΘΩΣΗΣ ΑΚΙΝΗΤΟΥ

Η Διαχειριστική Επιτροπή του Κληροδοτήματος Σπυρ. Φ. Αντύπα Υπέρ της Κεφαλληνίας  προσκαλεί κάθε ενδιαφερόμενο να καταθέσει προσφορά για την εκμίσθωση για τρία (3) χρόνια μιας διώροφης μεζονέτας στην Κηφισιά  αποτελούμενη:
α) Στο ισόγειο, από ένα μεγάλο LIVING ROOM, τραπεζαρία, κουζίνα, W.C., κλιμακοστάσιο εσωτερικό και τρεις βεράντες , επιφάνειας 117 τ.μ.
β) Στον α’ όροφο, από τρεις κοιτώνες, δύο λουτρά, εσωτερική κλίμακα και βεράντες, επιφάνειας 88 τ.μ.
Συνολική επιφάνεια ισογείου και α’ ορόφου 205 τ.μ.
γ) Στο υπόγειο, από δύο αποθήκες, λεβητοστάσιο, γκαράζ, διάδρομο, κλίμακα επικοινωνίας με το ισόγειο συνολικής επιφάνειας υπογείου 125 τ.μ.
Η μεζονέτα συνολικής επιφάνειας 330 τ.μ. έχει σύνδεση με φυσικό αέριο.

Η μεζονέτα ευρίσκεται στο κτίριο Γ΄ επί της οδού Λεβίδου 23 στο κέντρο της Κηφισιάς, εντός περιμαντρομένου συγκροτήματος πολυτελών κατοικιών.

Ελάχιστο όριο πρώτης προσφοράς (κατώτερο μηνιαίο μίσθωμα) τρεις χιλιάδες πεντακόσια ευρώ (3.500 €) 
Οι προσφορές των ενδιαφερομένων θα αποστέλλονται υποχρεωτικά και ταυτοχρόνως α) σε ηλεκτρονική και β) σε έντυπη μορφή στην ηλεκτρονική και ταχ. Διεύθυνση του Κληροδοτήματος αντίστοιχα και πρέπει να περιλαμβάνουν τα ατομικά τους στοιχεία (ονοματεπώνυμο, πατρώνυμο, μητρώνυμο), διεύθυνση κατοικίας, Α.Φ.Μ. και σε περίπτωση που ενεργούν ως νόμιμοι εκπρόσωποι νομικού προσώπου, την επωνυμία του και τον αριθμό του στο Γενικό Εμπορικό Μητρώο (Γ.Ε.ΜΗ.) 
Προσφορές γίνονται δεκτές για χρονικό  διάστημα είκοσι (20) ημερών από την ημερομηνία ανάρτησης της παρούσης στο διαδικτυακό τόπο του Υπουργείου Οικονομικών. 
Αν ο μισθωτής δεν προσέλθει ή αρνηθεί να υπογράψει το οικείο συμφωνητικό, επιβάλλεται χρηματική ποινή ίση με τρία (3) μηνιαία μισθώματα της προσφοράς του, ποινή η οποία βεβαιώνεται και εισπράττεται σύμφωνα με τις διατάξεις του Κώδικα Είσπραξης Δημοσίων Εσόδων, εν συνεχεία δε, μπορεί να καλείται ο δεύτερος κατά σειρά πλειοδότης για την υπογραφή του συμφωνητικού.

Οι ενδιαφερόμενοι μπορούν να ζητούν  πληροφορίες σχετικά με την παρούσα πρόσκληση ή άλλα στοιχεία που αφορούν το αντικείμενό της τις εργάσιμες ημέρες και ώρες στο γραφείο του Κληροδοτήματος  στην Ταχ.   Δ/νση: Κεφαλλήνων 5, Αργοστόλι 28100 Κεφαλονιά και στην ηλεκτρονική διεύθυνση: contact@klirvaglianos.gr 

Για την Διαχειριστική Επιτροπή του Κληροδοτήματος

Ο Γραμματέας					Η Πρόεδρος


Λ. Σιμάτος						Ιλαριανή Τζανετάτου 


